ai4bharat/Pralekha huggingface dataset:
ਰੱਖਿਆ ਮੰਤਰਾਲਾ
ਏਅਰ ਮਾਰਸ਼ਲ ਬੀ ਆਰ ਕ੍ਰਿਸ਼ਨਾ ਏਵੀਐਸਐਮ ਐਸਸੀ ਨੇ ਵੈਸਟਰਨ ਏਅਰ ਕਮਾਂਡ ਸੰਭਾਲੀ
ਏਅਰ ਮਾਰਸ਼ਲ ਬੀਆਰ ਕ੍ਰਿਸ਼ਨਾ ਅਤਿ ਵਿੱਸ਼ਿਤ ਸੇਵਾ ਮੈਡਲ, ਸ਼ੌਰਿਆ ਚੱਕਰ ਨੇ 01 ਜੁਲਾਈ 21 ਨੂੰ ਪੱਛਮੀ ਏਅਰ ਕਮਾਂਡ ਦੇ ਏਅਰ ਅਫਸਰ ਕਮਾਂਡਿੰਗ-ਇਨ-ਚੀਫ਼  ਦਾ ਅਹੁਦਾ ਸੰਭਾਲ ਲਿਆ।
ਏਅਰ ਮਾਰਸ਼ਲ ਨੂੰ ਇੱਕ ਫਾਈਟਰ ਪਾਇਲਟ ਵਜੋਂ ਦਸੰਬਰ 1983 ਵਿੱਚ ਆਈਏਐਫ ਵਿੱਚ ਕਮਿਸ਼ਨ ਦਿੱਤਾ ਗਿਆ ਸੀ। ਲਗਭਗ 38 ਸਾਲਾਂ ਦੇ ਵਿਸੇਸ ਕਰੀਅਰ ਵਿੱਚ, ਏਅਰ ਅਫਸਰ, ਇੱਕ ਯੋਗਤਾ ਪ੍ਰਾਪਤ ਫਲਾਈਇੰਗ ਇੰਸਟ੍ਰਕਟਰ ਅਤੇ ਇੱਕ ਐਕਸਪੇਰੀਮੈਂਟਲ ਟੈਸਟ ਪਾਇਲਟ ਹੋਣ ਦੇ ਨਾਤੇ ਆਈਏਐਫ ਦੀ ਇਨਵੈਂਟਰੀ ਵਿੱਚ ਕਈ ਕਿਸਮ ਦੇ ਲੜਾਕੂ, ਟਰਾਂਸਪੋਰਟ ਜਹਾਜ਼ਾਂ ਅਤੇ ਹੇਲੀਕਾਪਟਰਾਂ ਨੂੰ ਉਡਾਇਆ ਹੈ। ਉਨ੍ਹਾਂ ਨੂੰ ਓਪ੍ਰੇਸ਼ਨਲ, ਇੰਸਟ੍ਰਕ੍ਸ਼ਨਲ ਅਤੇ ਟੈਸਟ ਫਲਾਈਇੰਗ ਸਮੇਤ ਤਕਰੀਬਨ 5000 ਘੰਟਿਆਂ ਦੀ ਉਡਾਣ ਦਾ ਤਜਰਬਾ ਹੈ।
ਆਈਏਐਫ ਵਿੱਚ ਆਪਣੇ ਸ਼ਾਨਦਾਰ ਕਰੀਅਰ ਦੌਰਾਨ, ਏਅਰ ਅਫਸਰ ਨੇ ਕਈ ਮਹੱਤਵਪੂਰਨ ਕਮਾਂਡ ਅਤੇ ਸਟਾਫ ਨਿਯੁਕਤੀਆਂ ਤੇ ਕੰਮ ਕੀਤਾ ਹੈ। ਉਹ ਇਕ ਫਰੰਟਲਾਈਨ ਫਾਈਟਰ ਸਕੁਐਡਰਨ ਦਾ ਕਮਾਂਡਿੰਗ ਅਫਸਰ ਸਨ, ਜਿਨ੍ਹਾਂ ਨੇ ਏਅਰ ਫੋਰਸ ਟੈਸਟ ਪਾਇਲਟਸ ਸਕੂਲ, ਇਕ ਫਾਰਵਰਡ ਬੇਸ ਦੇ ਚੀਫ ਓਪ੍ਰੇਸ਼ਨਲ ਅਫਸਰ, ਕਮਾਂਡੈਂਟ ਏਅਰਕ੍ਰਾਫਟ ਐਂਡ ਸਿਸਟਮਜ਼ ਟੈਸਟਿੰਗ ਐਸਟੈਬਲਿਸ਼ਮੈਂਟ  ਦੀ ਕਮਾਂਡ ਸੰਭਾਲੀ। ਇੱਕ ਏਅਰ ਵਾਈਸ ਮਾਰਸ਼ਲ ਹੋਣ ਦੇ ਨਾਤੇ, ਉਨ੍ਹਾਂ ਨੇ ਏਅਰ ਹੈਡਕੁਆਰਟਰ ਵਿਖੇ ਸਹਾਇਕ ਚੀਫ਼ ਆਫ਼ ਏਅਰ ਸਟਾਫ  ਅਤੇ ਏਸੀਏਐੱਸ  ਦੇ ਉੱਘੇ ਅਹੁਦਿਆਂ ਤੇ ਕੰਮ ਕੀਤਾ। ਏਅਰ ਮਾਰਸ਼ਲ ਹੋਣ ਦੇ ਨਾਤੇ, ਉਨ੍ਹਾਂ ਨੇ ਸੀਨੀਅਰ ਏਅਰ ਸਟਾਫ ਅਫਸਰ, ਹੈਡਕੁਆਰਟਰ ਐਸ ਡਬਲਯੂ ਏ ਸੀ  ਵਜੋਂ ਸੇਵਾ ਨਿਭਾਈ ਅਤੇ ਏਓਸੀ-ਇਨ-ਸੀ ਦਾ ਅਹੁਦਾ ਸੰਭਾਲਣ ਤੋਂ ਪਹਿਲਾਂ, ਉਨ੍ਹਾਂ ਏਅਰ ਹੈਡਕੁਆਰਟਰ ਵਿਖੇ ਡਾਇਰੈਕਟਰ ਜਨਰਲ ਏਅਰ  ਦੀ ਨਿਯੁਕਤੀ ਤੇ ਕੰਮ ਕੀਤਾ। ਏਅਰ ਮਾਰਸ਼ਲ ਨੈਸ਼ਨਲ ਡਿਫੈਂਸ ਅਕੈਡਮੀ, ਡਿਫੈਂਸ ਸਰਵਿਸਿਜ਼ ਸਟਾਫ ਕਾਲਜ ਵੈਲਿੰਗਟਨ ਅਤੇ ਨੈਸ਼ਨਲ ਡਿਫੈਂਸ ਕਾਲਜ ਦੇ ਇਕ ਸਾਬਕਾ ਵਿਦਿਆਰਥੀ ਹਨ।
ਹਵਾ ਵਿਚ ਇਕ ਵੀਰਤਾ ਕਾਰਜ ਦੀ ਮਾਨਤਾ ਵਿਚ, ਉਨ੍ਹਾਂ ਨੂੰ 1986 ਵਿਚ ਸ਼ੌਰਿਆ ਚੱਕਰ ਨਾਲ ਸਨਮਾਨਿਤ ਕੀਤਾ ਗਿਆ ਅਤੇ ਵਿਸ਼ੇਸ਼ ਸੇਵਾ ਲਈ ਏਅਰ ਮਾਰਸ਼ਲ ਨੂੰ 2017 ਵਿਚ ਅਤਿ ਵਸ਼ਿਸ਼ਟ ਸੇਵਾ ਮੈਡਲ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਕੇਂਦਰੀ ਵਿਗਿਆਨ ਅਤੇ ਟੈਕਨੋਲੋਜੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਫ਼ਾਇਤੀ ਸਵੱਛ ਊਰਜਾ ਸਮਾਧਾਨਾਂ ਦਾ ਸੱਦਾ ਦਿੱਤਾ ਅਤੇ ਕਿਹਾ, ਇਸ ਟੀਚੇ ਨੂੰ ਪ੍ਰਾਪਤ ਕਰਨ ਲਈ, ਮਜ਼ਬੂਤ ਜਨਤਕ ਨਿਜੀ ਭਾਗੀਦਾਰੀ ਸਮੇਂ ਦੀ ਜ਼ਰੂਰਤ ਹੈ
ਡਾ. ਜਿਤੇਂਦਰ ਸਿੰਘ ਨੇ ਗੋਆ ਵਿੱਚ ਸਵੱਛ ਊਰਜਾ ਮੰਤਰੀ ਪੱਧਰੀ  8ਵੇਂ ਮਿਸ਼ਨ ਇਨੋਵੇਸ਼ਨ  ਨੂੰ ਵਰਚੁਅਲ ਮੋਡ ਵਿੱਚ ਸੰਬੋਧਨ ਕੀਤਾ
2018 ਵਿੱਚ ਪੀਪੀਪੀ ਮੋਡ ਵਿੱਚ ਸਥਾਪਿਤ ਕਲੀਨ ਐਨਰਜੀ ਇੰਟਰਨੈਸ਼ਨਲ ਇਨਕਿਊਬੇਸ਼ਨ ਸੈਂਟਰ  ਨੇ 45 ਸਟਾਰਟਅੱਪਸ ਨੂੰ ਇਨਕਿਊਬੇਟ ਕੀਤਾ ਹੈ ਅਤੇ ਉਹ ਪਹਿਲਾਂ ਹੀ 35 ਪੇਟੈਂਟ ਦਾਇਰ ਕਰ ਚੁੱਕੇ ਹਨ: ਡਾ. ਜਿਤੇਂਦਰ ਸਿੰਘ
ਸਫ਼ਲ ਪੀਪੀਪੀ ਮਾਡਲ ਇੱਕ ਦੀਰਘਕਾਲੀ ਭਵਿੱਖ ਲਈ ਵਾਤਾਵਰਣ ਦੇ ਅਨੁਕੂਲ, ਕਿਫ਼ਾਇਤੀ, ਸਕੇਲੇਬਲ ਸਮਾਧਾਨ ਬਣਾਉਣ ਲਈ ਹੋਰ ਖੇਤਰਾਂ ਵਿੱਚ ਗਲੋਬਲ ਚੁਣੌਤੀਆਂ ਨਾਲ ਨਜਿੱਠਣ ਲਈ ਕੰਮ ਆ ਸਕਦਾ ਹੈ: ਡਾ. ਜਿਤੇਂਦਰ ਸਿੰਘ
ਅੱਜ ਗੋਆ ਵਿੱਚ ਸੱਵਛ ਊਰਜਾ ਮੰਤਰੀ ਪੱਧਰੀ  8ਵੇਂ ਮਿਸ਼ਨ ਇਨੋਵੇਸ਼ਨ  ਮੀਟਿੰਗ ਨੂੰ ਸੰਬੋਧਨ ਕਰਦੇ ਹੋਏ, ਜਿਸ ਵਿੱਚ 40 ਤੋਂ ਵਧ ਦੇਸ਼ਾਂ ਦੇ ਪ੍ਰਤੀਨਿਧੀ ਹਿੱਸਾ ਲੈ ਰਹੇ ਹਨ, ਕੇਂਦਰੀ ਰਾਜ ਮੰਤਰੀ  ਵਿਗਿਆਨ ਅਤੇ ਟੈਕਨੋਲੋਜੀ; ਪ੍ਰਧਾਨ ਮੰਤਰੀ ਦਫ਼ਤਰ, ਪਰਸੋਨਲ, ਜਨਤਕ ਸ਼ਿਕਾਇਤਾਂ, ਪੈਨਸ਼ਨ, ਪਰਮਾਣੂ ਊਰਜਾ ਅਤੇ ਪੁਲਾੜ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਫ਼ਾਇਤੀ ਸਵੱਛ ਊਰਜਾ ਸਮਾਧਾਨਾਂ ਦੀ ਮੰਗ ਕੀਤੀ ਅਤੇ ਕਿਹਾ ਕਿ ਇਸ ਟੀਚੇ ਨੂੰ ਪ੍ਰਾਪਤ ਕਰਨ ਲਈ ਮਜ਼ਬੂਤ ਜਨਤਕ ਨਿਜੀ ਭਾਗੀਦਾਰੀ ਸਮੇਂ ਦੀ ਜ਼ਰੂਰਤ ਹੈ। ਉਨ੍ਹਾਂ ਨੇ ਇਸ ਮੁੱਦੇ ’ਤੇ ਪ੍ਰਧਾਨ ਮੰਤਰੀ, ਨਰੇਂਦਰ ਮੋਦੀ ਦੀ ਪ੍ਰਤੀਬੱਧਤਾ ਨੂੰ ਵੀ ਦੁਹਰਾਇਆ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ 2018 ਵਿੱਚ ਸਥਾਪਿਤ ਸੀਈਆਈਆਈਸੀ ਵਜੋਂ ਜਾਣੇ ਜਾਣ ਵਾਲੇ ਕਲੀਨ ਐਨਰਜੀ ਇੰਟਰਨੈਸ਼ਨਲ ਇਨਕਿਊਬੇਸ਼ਨ ਸੈਂਟਰ ਨੇ 45 ਸਟਾਰਟਅੱਪਸ ਨੂੰ ਇਨਕਿਊਬੇਟ ਕੀਤਾ ਹੈ ਅਤੇ ਉਹ ਪਹਿਲਾਂ ਹੀ 35 ਪੇਟੈਂਟ ਦਾਇਰ ਕਰ ਚੁੱਕੇ ਹਨ। ਉਨ੍ਹਾਂ ਨੇ ਦੱਸਿਆ ਕਿ 10 ਸਟਾਰਟਅੱਪਸ ਨੇ ਆਪਣੇ ਉਤਪਾਦਾਂ ਦਾ ਵਪਾਰੀਕਰਨ ਕੀਤਾ ਹੈ ਅਤੇ ਕੁਝ ਸਟਾਰਟਅੱਪ ਨੇ 20 ਕਰੋੜ ਤੋਂ ਵਧ ਦੇ ਫੰਡ ਜੁਟਾਏ ਹਨ ਜਦਕਿ ਇਨ੍ਹਾਂ ਵਿੱਚੋਂ 20 ਸਟਾਰਟਅੱਪਸ ਹੁਣ ਵਪਾਰਕ ਤੌਰ ’ਤੇ ਬਜ਼ਾਰ ਵਿੱਚ ਉਪਲਬਧ ਹਨ।
ਡਾ. ਜਿਤੇਂਦਰ ਸਿੰਘ ਨੇ ਯਾਦ ਕਰਵਾਇਆ ਕਿ ਸੀਈਆਈਆਈਸੀ ਦੇ ਨਾਮ ਨਾਲ ਜਾਣੇ ਜਾਣ ਵਾਲੇ ਕਲੀਨ ਐਨਰਜੀ ਇੰਟਰਨੈਸ਼ਨਲ ਇਨਕਿਊਬੇਸ਼ਨ ਸੈਂਟਰ, ਮਿਸ਼ਨ ਇਨੋਵੇਸ਼ਨ ਬਹੁ-ਪੱਖੀ ਪ੍ਰੋਗਰਾਮ ਦੇ ਤਹਿਤ 2018 ਵਿੱਚ ਡੀਬੀਟੀ/ਬੀਆਈਆਰਏਸੀ, ਟਾਟਾ ਟਰੱਸਟ ਅਤੇ ਟਾਟਾ ਪਾਵਰ ਦੁਆਰਾ ਸੰਯੁਕਤ ਤੌਰ ’ਤੇ ਸਥਾਪਿਤ ਆਪਣੀ ਤਰ੍ਹਾਂ ਦਾ ਪਹਿਲਾ ਇੰਟਰਨੈਸ਼ਨਲ ਇਨਕਿਊਬੇਸ਼ਨ ਸੈਂਟਰ ਹੈ। ਉਨ੍ਹਾਂ ਨੇ ਕਿਹਾ ਕਿ ਇਹ ਸਵੱਛ ਊਰਜਾ ਸਮਾਧਾਨਾਂ ਨੂੰ ਉਤਸ਼ਾਹਿਤ ਕਰਨ ਲਈ ਭਾਰਤ ਸਰਕਾਰ ਦੀ ਮਜ਼ਬੂਤ ਜਨਤਕ ਨਿਜੀ ਭਾਗੀਦਾਰੀ ਦੀ ਪ੍ਰਤੀਬੱਧਤਾ ਨੂੰ ਦਰਸਾਉਂਦਾ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਇਨਕਿਊਬੇਟਰ, ਐੱਮਆਈ ਉਦੇਸ਼ਾਂ ਦੇ ਅਨੁਰੂਪ ਧਿਆਨ ਕੇਂਦ੍ਰਿਤ ਕਰਦੇ ਹੋਏ ਕਲੀਨ ਐਨਰਜੀ ਇਨੋਵੇਸ਼ਨ ਦੇ ਵਿਆਪਕ ਸਪੈਕਟ੍ਰਮ ਦਾ ਸਮਰਥਨ ਕਰਦਾ ਹੈ। ਇਨਕਿਊਬੇਟਰ ਪਾਇਲਟਾਂ ਨੂੰ ਸੰਚਾਲਿਤ ਕਰਨ ਦੇ ਮੌਕੇ ਦੇ ਨਾਲ ਉੱਨਤ ਲੈੱਬ ਅਤੇ ਉਪਕਰਣਾਂ, ਮਾਹਿਰਾਂ ਅਤੇ ਸਲਾਹਕਾਰਾਂ ਦੇ ਪੂਲ ਅਤੇ ਲਾਈਵ ਟੈਸਟ ਬੈੱਡ ਤੱਕ ਪਹੁੰਚ ਪ੍ਰਦਾਨ ਕਰਦਾ ਹੈ। ਉਨ੍ਹਾਂ ਨੇ ਅੱਗੇ ਕਿਹਾ ਕਿ ਇਹ ਪ੍ਰਮੁੱਖ ਈਕੋਸਿਸਟਮ ਐਕਟਰਸ ਦੇ ਨਾਲ ਨੈੱਟਵਰਕ ਬਣਾਉਣ, ਸੀਡ ਫੰਡ ਸਮਰਥਨ ਅਤੇ ਸਕੇਲ-ਅੱਪ ਨਿਵੇਸ਼ ਤੱਕ ਪਹੁੰਚਣ ਦੇ ਮੌਕੇ ਵੀ ਪ੍ਰਦਾਨ ਕਰਦਾ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਇਹ ਵੀ ਐਲਾਨ ਕੀਤਾ ਕਿ ਸੀਈਆਈਆਈਸੀ ਇਨਕਿਊਬੇਟਿਡ ਸਟਾਰਟਅੱਪ ‘ਤਾਕਾਚਰ’ ਨੂੰ ਟੈਕਨੋਲੋਜੀ ਇਨੋਵਸ਼ਨ ਲਈ ਜੀਬੀਪੀ 1 ਮਿਲੀਅਨ ਅਰਥ ਸ਼ਾਟ ਪੁਰਸਕਾਰ ਵਿਜੇਤਾ ਨਾਮਜ਼ਦ ਕੀਤਾ ਗਿਆ ਸੀ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਕਲੀਨ ਐਨਰਜੀ ਇਨਕਿਊਬੇਟਰ ਨੇ ਉੱਦਮੀਆਂ ਅਤੇ ਸਟਾਰਟਅੱਪਸ ਦੀ ਪਹਿਚਾਣ ਕਰਨ ਅਤੇ ਇੱਕ ਪਾਈਪਲਾਈਨ ਬਣਾਉਣ ਲਈ ਐਪਲੀਕੇਸ਼ਨਸ ਲਈ 3 ਟੈਕਟੋਨਿਕ ਕਾਲਸ ਦੀ ਸ਼ੁਰੂਆਤ ਕੀਤੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਇਹ ਕਲੀਨ ਐਨਰਜੀ ਦੇ ਖੇਤਰ ਵਿੱਚ ਇਨੋਵੇਸ਼ਨ ਨੂੰ ਪ੍ਰੋਤਸਾਹਨ ਦੇਣ ਲਈ ਉਦਯੋਗ ਅਤੇ ਅੰਤਰਰਾਸ਼ਟਰੀ ਭਾਗੀਦਾਰਾਂ ਨਾਲ ਮਿਲ ਕੇ ਕੰਮ ਕਰਨ ਦੀ ਭਾਰਤ ਸਰਕਾਰ ਦੀ ਪ੍ਰਤੀਬੱਧਤਾ ਅਤੇ ਯੋਗਦਾਨ ਦਾ ਪ੍ਰਮਾਣ ਹੈ।
ਡਾ. ਸਿੰਘ ਨੇ ਅੰਤ ਵਿੱਚ ਕਿਹਾ ਕਿ ਇਹ ਸਫ਼ਲ ਪੀਪੀਪੀ ਮਾਡਲ ਦੀਰਘਕਾਲੀ ਭਵਿੱਖ ਦੇ ਲਈ ਵਾਤਾਵਰਣ ਦੇ ਅਨੁਕੂਲ, ਕਿਫ਼ਾਇਤੀ, ਸਕੇਲੇਬਲ ਸਮਾਧਾਨ ਬਣਾਉਣ ਲਈ ਹੋਰ ਖੇਤਰਾਂ ਵਿੱਚ ਗਲੋਬਲ ਚੁਣੌਤੀਆਂ ਨਾਲ ਨਜਿੱਠਣ ਲਈ ਕੰਮ ਆ ਸਕਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਸਟਾਰਟਅੱਪਸ ਦੁਆਰਾ ਇਨੋਵੇਸ਼ਨਸ ਨੂੰ ਵਧਾਉਣ ਲਈ ਹੋਰ ਭਾਗੀਦਾਰਾਂ ਦੇ ਨਾਲ ਜੁੜਨ ਦੀ ਉਮੀਦ ਕਰ ਰਿਹਾ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ- 19 ਵੈਕਸੀਨੇਸ਼ਨ ਸਬੰਧੀ ਤਾਜ਼ਾ ਜਾਣਕਾਰੀ
ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਟੀਕੇ ਦੀਆਂ 29.35 ਕਰੋੜ ਤੋਂ ਵੱਧ ਖੁਰਾਕਾਂ ਮੁਹੱਈਆ ਕਰਵਾਈਆਂ ਗਈਆਂ
ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਕੋਲ ਪ੍ਰਬੰਧਨ ਲਈ ਹਾਲੇ ਵੀ 2.14 ਕਰੋੜ ਤੋਂ ਵੱਧ ਖੁਰਾਕਾਂ ਉਪਲਬੱਧ ਹਨ
ਸਭਨਾਂ ਲਈ ਕੋਵਿਡ 19 ਟੀਕਾਕਰਨ ਦਾ ਨਵਾਂ ਪੜਾਅ ਕੱਲ ਤੋਂ ਸ਼ੁਰੂ ਹੋ ਗਿਆ ਹੈ। ਟੀਕਾਕਰਨ,ਕੋਵਿਡ -19 ਮਹਾਮਾਰੀ ਦੇ ਨਿਯੰਤਰਣ ਅਤੇ ਪ੍ਰਬੰਧਨ ਦੀ ਭਾਰਤ ਸਰਕਾਰ ਦੀ ਪੰਜ- ਨੁਕਾਤੀ ਰਣਨੀਤੀ ਦਾ ਇਕ ਜ਼ਰੂਰੀ ਅਤੇ ਅਨਿੱਖੜਵਾਂ ਅੰਗ ਮੰਨਿਆ ਜਾ ਰਿਹਾਹੈ, ਜਿਸ ਵਿੱਚ ਟੈਸਟ,
ਟ੍ਰੈਕ, ਟ੍ਰੀਟ, ਅਤੇ ਕੋਵਿਡ ਅਨੁਕੂਲ ਵਿਵਹਾਰ ਵੀ ਸ਼ਾਮਲ ਹਨ। ਕੇਂਦਰ ਸਰਕਾਰ , ਦੇਸ਼ ਭਰ ਵਿੱਚ ਕੋਵਿਡ 19 ਟੀਕਾਕਰਨ ਦੇ ਦਾਇਰੇ ਅਤੇ ਗਤੀ ਨੂੰ ਵਧਾਉਣ ਲਈ ਵਚਨਬੱਧ ਹੈ। ਦੇਸ਼ ਵਿਆਪੀ ਕੋਵਿਡ 19 ਟੀਕਾਕਰਨ ਪ੍ਰੋਗਰਾਮ 16 ਜਨਵਰੀ 2021 ਨੂੰ ਮਾਨਯੋਗ ਪ੍ਰਧਾਨ ਮੰਤਰੀ ਵੱਲੋਂ ਸ਼ੁਰੂ ਕੀਤਾ ਗਿਆ ਸੀ।ਟੀਕੇ ਲਗਾਉਣ ਦੀ ਮੁਹਿੰਮ ਨੂੰ ਸੁਚੱਜੇ ਢੰਗ ਨਾਲ ਚਲਾਉਣ ਲਈ ਲੋੜੀਦੇ ਹੋਰ ਟੀਕਿਆਂ ਦੀ ਉਪਲਬਧਤਾ ਯਕੀਨੀ ਬਣਾਉਣ ਲਈ, ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਪਾਸੋਂ ਟੀਕੇ ਦੀ ਉਪਲਬਧਤਾ ਸੰਬੰਧਿਤ ਪੇਸ਼ਗੀ ਦਰਖਾਸਤਾ ਮੰਗਵਾ ਕੇ ਬਿਹਤਰ ਯੋਜਨਾਬੰਦੀ ਕਰਨ ਦੇ ਨਾਲ ਨਾਲ ਟੀਕਾ ਸਪਲਾਈ ਲੜੀ ਨੂੰ ਸੁਚਾਰੂ ਬਣਾਉਣ ਦੇ ਲਈ ਵੀ ਬਣਦੇ ਯਤਨ ਕੀਤੇ ਗਏ ਹਨ।
ਦੇਸ਼ ਵਿਆਪੀ ਟੀਕਾਕਰਨ ਮੁਹਿੰਮ ਦੇ ਹਿੱਸੇ ਵਜੋਂ, ਭਾਰਤ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਕੋਵਿਡ ਟੀਕੇ ਮੁਫਤ ਮੁਹੱਈਆ ਕਰਵਾ ਕੇ ਸਹਾਇਤਾ ਕਰ ਰਹੀ ਹੈ। ਕੋਵਿਡ 19 ਟੀਕਾਕਰਨ ਮੁਹਿੰਮ ਦੇ ਸਰਵਪੱਖੀਕਰਨ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਦੇਸ਼ ਵਿੱਚ ਟੀਕੇ ਨਿਰਮਾਤਾਵਾਂ ਦੁਆਰਾ ਤਿਆਰ ਕੀਤੇ ਜਾ ਰਹੇ 75 ਪ੍ਰਤੀਸ਼ਤ ਟੀਕੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ  ਮੁਹੱਈਆ ਕਰਵਾਏਗੀ ਅਤੇ ਸਪਲਾਈ ਕਰੇਗੀ।
ਭਾਰਤ ਸਰਕਾਰ ਵੱਲੋਂ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਹੁਣ ਤੱਕ 29.35 ਕਰੋੜ ਤੋਂ ਵੱਧ ਟੀਕੇ ਦੀਆਂ ਖੁਰਾਕਾਂ
ਖੁਰਾਕਾਂ  ਮੁਫ਼ਤ ਚੈਨਲ ਤੋਂ ਅਤੇ ਸਿੱਧੇ ਰਾਜ ਖਰੀਦ ਸ਼੍ਰੇਣੀ ਰਾਹੀਂ ਮੁਹੱਈਆ ਕਰਵਾਈਆਂ
ਗਈਆਂ ਹਨ ।
ਇਸ ਵਿਚੋਂ, ਖਰਾਬ ਹੋਈਆਂ ਖੁਰਾਕਾਂ ਸਮੇਤ ਅੋਸਤਨ ਅਧਾਰਤ ਗਣਨਾ ਦੀ ਕੁੱਲ ਖਪਤ
27,20,14,523 ਖੁਰਾਕਾਂ  ਬਣਦੀ ਹੈ ।
ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਕੋਲ ਅਜੇ ਵੀ ਪ੍ਰਬੰਧਨ ਲਈ 2.14 ਕਰੋੜ 
ਤੋਂ ਵੀ ਜ਼ਿਆਦਾ ਕੋਵਿਡ ਟੀਕਾਕਰਨ ਖੁਰਾਕਾਂ ਉਪਲਬੱਧ ਹਨ ।
ਇਸ ਤੋਂ ਇਲਾਵਾ, 33,80,590 ਤੋਂ ਵੱਧ ਟੀਕੇ ਦੀਆਂ ਖੁਰਾਕਾਂ ਪਾਈਪ ਲਾਈਨ ਵਿੱਚ ਹਨ ਅਤੇ ਅਗਲੇ
3 ਦਿਨਾਂ ਦੇ ਅੰਦਰ ਰਾਜ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵੱਲੋਂ ਹਾਸਿਲ ਕੀਤੀਆਂ ਜਾਣਗੀਆਂ ।
ਬਿਜਲੀ ਮੰਤਰਾਲਾ
ਭਾਰਤੀ ਬਿਜਲੀ ਉਪਕਰਣਾਂ ਦੀ ਅੰਤਰਰਾਸ਼ਟਰੀ ਪ੍ਰਵਾਨਗੀ ਨੂੰ ਵਿਆਪਕ ਬਣਾਉਣ ਦੀ ਦਿਸ਼ਾ ਵਿੱਚ ਮਹੱਤਵਪੂਰਨ ਕਦਮ ਉਠਾਏ ਗਏ
ਕੇਂਦਰੀ ਬਿਜਲੀ ਖੋਜ ਸੰਸਥਾਨ ਨੂੰ ਆਈਐੱਸਓ/ਆਈਈਸੀ 17065 ਮਾਨਤਾ ਮਿਲੀ
ਭਾਰਤੀ ਬਿਜਲੀ ਉਦਯੋਗ ਲਈ ‘ਮੇਕ ਇਨ ਇੰਡੀਆ’ ਅਤੇ ‘ਆਤਮਨਿਰਭਰ ਭਾਰਤ’ ਨੂੰ ਮਹੱਤਵਪੂਰਨ ਪ੍ਰੋਤਸਾਹਨ ਮਿਲੇਗਾ
ਭਾਰਤ ਵਿੱਚ ਬਣੇ ਹੋਏ ਬਿਜਲੀ ਉਪਕਰਣਾਂ ਦੇ ਨਿਰਯਾਤ ਦਾ ਖੇਤਰ ਹੁਣ ਵਿਸਤਾਰ ਨੂੰ ਤਿਆਰ ਹੈ ਕਿਉਂਕਿ ਇਸ ਲਈ ਇੱਕ ਮਹੱਤਵਪੂਰਨ ਰੁਕਾਵਟਾਂ ਨੂੰ ਦੂਰ ਕੀਤਾ ਗਿਆ ਹੈ। ਕੇਂਦਰੀ ਬਿਜਲੀ ਖੋਜ ਸੰਸਥਾਨ  ਕੇਂਦਰੀ ਬਿਜਲੀ ਮੰਤਰਾਲੇ ਦੇ ਤਹਿਤ ਇੱਕ ਖੁਦਮੁਖਤਿਆਰ ਸੰਸਥਾ ਹੈ ਜਿਸ ਵਿੱਚ ਆਈਐੱਸਓ/ਆਈਈਸੀ 17065 ਦੇ ਅਨੁਸਾਰ ਬਿਜਲੀ ਉਪਕਰਣਾਂ ਦੇ ਪ੍ਰਮਾਣੀਕਰਣ ਲਈ ਰਾਸ਼ਟਰੀ ਪ੍ਰਮਾਣਨ ਬੋਰਡ  ਨਾਲ ਪ੍ਰਤਿਸ਼ਠਿਤ ਮਾਨਤਾ ਪ੍ਰਦਾਨ ਕੀਤੀ ਗਈ ਹੈ। ਇਸ ਉਪਲਬਧੀ ਦਾ ਅਰਥ ਹੈ ਕਿ ਜਿਨ੍ਹਾਂ ਨਿਰਮਾਤਾਵਾਂ ਨੇ ਸੀਪੀਆਰਆਈ ਤੋਂ ਟੈਸਟਿੰਗ ਪ੍ਰਮਾਣ ਪੱਤਰ ਪ੍ਰਾਪਤ ਕੀਤਾ ਹੈ
ਉਹ ਦੇਸ਼ ਦੇ ਬਾਹਰ ਕਿਸੇ ਹੋਰ ਸੰਸਥਾ ਦੁਆਰਾ ਮੁੜ ਟੈਸਟਿੰਗ ਜਾ ਪ੍ਰਮਾਣੀਕਰਣ ਦੀ ਜ਼ਰੂਰਤ ਦੇ ਬਿਨਾ ਹੀ ਆਪਣੇ ਉਤਪਾਦਾਂ ਦਾ ਨਿਰਯਾਤ ਕਰਨ ਵਿੱਚ ਸਮਰੱਥ ਹੋ ਜਾਣਗੇ। ਇਹ ਪ੍ਰਕਿਰਿਆ ਭਾਰਤ ਵਿੱਚ ਪਹਿਲਾਂ ਤੋਂ ਹੀ ਮਜ਼ਬੂਤ ਸਵਦੇਸ਼ੀ ਵਿਕਾਸ ਅਤੇ ਬਿਜਲੀ ਉਤਪਾਦਾਂ ਦੇ ਨਿਰਮਾਣ ਨੂੰ ਇੱਕ ਮਹੱਤਵਪੂਰਨ ਪ੍ਰੋਤਸਾਹਨ ਦੇਵੇਗੀ ਅਤੇ ਇਸ ਤਰ੍ਹਾਂ ‘ਆਤਮਨਿਰਭਰ ਭਾਰਤ’ ਨੂੰ ਮਜ਼ਬੂਤੀ ਵੀ ਮਿਲੇਗੀ।
ਭਾਰਤ ਵਿੱਚ ਨਿਰਮਿਤ ਬਿਜਲੀ ਉਤਪਾਦਾਂ ਦਾ ਨਿਰਯਾਤ ਕਈ ਦੇਸ਼ਾਂ ਵਿੱਚ ਕੀਤੀ ਜਾਂਦਾ ਹੈ। ਨਿਰਯਾਤਕ ਨੇ ਬਿਜਲੀ ਮੰਤਰਾਲੇ ਦੇ ਸਮਰੱਥ ਇੱਕ ਮੁੱਦਾ ਰੱਖਿਆ ਸੀ ਜਿਸ ਦੇ ਨਿਵਾਰਨ ਨਾਲ ਇਸ ਉਦਯੋਗ ਦੀ ਮੁਕਾਬਲੇਬਾਜ਼ੀ ਵਿੱਚ ਵਾਧਾ ਹੋਵੇਗਾ ਇਹ ਮੁੱਦਾ ਕੁਝ ਦੇਸ਼ਾਂ ਦੇ ਆਈਐੱਸਓ/ਆਈਈਸੀ 17065 ਪ੍ਰਮਾਣਨ ਦੀ ਕਮੀ ਦੇ ਕਾਰਨ ਸੀਪੀਆਰਆਈ ਦੁਆਰਾ ਜਾਰੀ ਟੈਸਟਿੰਗ ਰਿਪੋਰਟ ਨੂੰ ਸਵੀਕਾਰ ਨਹੀਂ ਕਰਨ ਦੇ ਸੰਬੰਧ ਵਿੱਚ ਸੀ। ਇਸ ਦਾ ਬਾਅਦ ਬਿਜਲੀ ਮੰਤਰਾਲੇ ਨੇ ਸੀਪੀਆਰਆਈ ਨੂੰ ਇਹ ਆਧਿਕਾਰਿਕ ਮਾਨਤਾ ਜਲਦੀ ਪ੍ਰਾਪਤ ਕਰਨ ਦਾ ਨਿਰਦੇਸ਼ ਦਿੱਤਾ ਸੀ।
ਸੀਪੀਆਰਆਈ ਨੇ ਟ੍ਰਾਂਸਫਾਰਮਰ ਅਤੇ ਰਿਐਕਟਰ, ਕੇਬਲ ਜਾ ਕੇਬਲ ਐਕਸੇਸਰੀਜ , ਕੈਪੇਸਿਟਰ, ਸਿਵਚਗਿਯਰ ਐਂਡ ਕੰਟਰੋਲ ਗਿਯਰ, ਟ੍ਰਾਂਸਮਿਸ਼ਨ ਲਾਈਨ ਐਕਸੇਸਰੀਜ ਅਤੇ ਐਨਰਜੀ ਮੀਟਰ ਨੂੰ ਕਵਰ ਕਰਨ ਵਾਲੀ ਆਪਣੀ ਟੈਸਟ ਰਿਪੋਰਟ ਲਈ ਪ੍ਰਮਾਣੀਕਰਣ ਪ੍ਰਾਪਤ ਕੀਤਾ ਹੈ। ਸੀਪੀਆਰਆਈ ਦੇ ਕੋਲ ਹੁਣ ਇਹ ਮਾਨਤਾ ਹੋਣ ਦੀ ਵਜ੍ਹਾ ਨਾਲ ਭਾਰਤੀ ਨਿਰਯਾਤਕਾਂ ਨੂੰ ਆਪਣੇ ਉਤਪਾਦਾਂ ਨੂੰ ਟੈਸਟਿੰਗ ਲਈ ਵਿਦੇਸ਼ ਭੇਜਣ ਦੀ ਜ਼ਰੂਰਤ ਨਹੀਂ ਹੋਵੇਗੀ। ਇਸ ਨਾਲ ਭਾਰਤ ਵਿੱਚ ਬਿਜਲੀ ਦੇ ਉਪਕਰਣਾਂ ਦੇ ਅਧਿਕ ਨਿਰਮਾਣ ਅਤੇ ਨਿਰਯਾਤ ਨੂੰ ਹੁਲਾਰਾ ਮਿਲਣ ਦੀ ਉਮੀਦ ਹੈ।
ਆਈਐੱਸਓ/ਆਈਈਸੀ 17065 ਪ੍ਰਮਾਣੀਕਰਣ ਗਲੋਬਲ ਪੱਧਰ ‘ਤੇ ਬਜ਼ਾਰ ਅਤੇ ਰੈਗੂਲੇਟਰ ਨੂੰ ਪ੍ਰਦਰਸ਼ਿਤ ਕਰਦਾ ਹੈ ਕਿ ਏਜੰਸੀਆਂ ਨੇ ਇੱਕ ਸਮਰੱਥ, ਸੁਸੰਗਤ ਜਾਂ ਨਿਰਪੱਖ ਤਰੀਕੇ ਨਾਲ ਪ੍ਰਮਾਣੀਕਰਣ ਯੋਜਨਾਵਾਂ ਦੇ ਸੰਚਾਲਨ ਲਈ ਸਾਰੀਆਂ ਜ਼ਰੂਰਤਾਂ ਨੂੰ ਪੂਰਾ ਕੀਤਾ ਹੈ। ਆਈਐੱਸਓ/ਆਈਈਸੀ 17065 ਦਾ ਉਦੇਸ਼ ਅਨੁਰੂਪਤਾ ਮੁਲਾਂਕਣ ਜਾ ਉਤਪਾਦਾਂ, ਪ੍ਰਕਿਰਿਆਵਾਂ ਅਤੇ/ਜਾਂ ਸੇਵਾਵਾਂ ਦੇ ਪ੍ਰਮਾਣਨ ਲਈ ਨਿਰਧਾਰਿਤ ਹੈ। ਸੀਪੀਆਰਆਈ ਟੈਸਟਿੰਗ ਪ੍ਰਯੋਗਸ਼ਾਲਾ ਦੁਆਰਾ ਜਾਰੀ ਟੈਸਟਿੰਗ ਰਿਪੋਰਟ ਨੂੰ ਸੀਪੀਆਰਆਈਦੇ ਅੰਦਰ ਇੱਕ ਸੁਤੰਤਰ ਪ੍ਰਮਾਣਿਤ ਪ੍ਰਭਾਗ ਦੁਆਰਾ ਪ੍ਰਮਾਣਿਤ ਕੀਤਾ ਜਾਵੇਗਾ ਜੋ ਅੱਗੇ ਟੈਸਟਿੰਗ ਪ੍ਰਮਾਣ ਪੱਤਰ ਜਾਰੀ ਕਰੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 6 ਜੂਨ ਨੂੰ ਵਿੱਤ ਅਤੇ ਕਾਰਪੋਰੇਟ ਮਾਮਲੇ ਮੰਤਰਾਲਿਆਂ ਦੇ ਆਈਕੌਨਿਕ ਵੀਕ ਸਮਾਰੋਹ ਦਾ ਉਦਘਾਟਨ ਕਰਨਗੇ
ਪ੍ਰਧਾਨ ਮੰਤਰੀ ਕ੍ਰੈਡਿਟ ਲਿੰਕਡ ਸਰਕਾਰੀ ਯੋਜਨਾਵਾਂ ਲਈ ਰਾਸ਼ਟਰੀ ਪੋਰਟਲ-ਜਨ ਸਮਰਥ  ਦੀ ਸ਼ੁਰੂਆਤ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 6 ਜੂਨ, 2022 ਨੂੰ ਸਵੇਰੇ 10.30 ਵਜੇ ਵਿਗਿਆਨ ਭਵਨ, ਨਵੀਂ ਦਿੱਲੀ ਵਿੱਚ ਵਿੱਤ ਅਤੇ ਕਾਰਪੋਰੇਟ ਮਾਮਲੇ ਮੰਤਰਾਲਿਆਂ ਦੇ ਆਈਕੌਨਿਕ ਵੀਕ ਸਮਾਰੋਹ ਦਾ ਉਦਘਾਟਨ ਕਰਨਗੇ। ਇਹ ਹਫ਼ਤਾ 6 ਤੋਂ 11 ਜੂਨ, 2022 ਤੱਕ ‘ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ’  ਦੇ ਹਿੱਸੇ ਦੇ ਰੂਪ ਵਿੱਚ ਮਨਾਇਆ ਜਾ ਰਿਹਾ ਹੈ।
ਪ੍ਰਧਾਨ ਮੰਤਰੀ ਕ੍ਰੈਡਿਟ ਲਿੰਕਡ ਸਰਕਾਰੀ ਯੋਜਨਾਵਾਂ ਲਈ ਰਾਸ਼ਟਰੀ ਪੋਰਟਲ-ਜਨ ਸਮਰਥ  ਪੋਰਟਲ ਦੀ ਸ਼ੁਰੂਆਤ ਕਰਨਗੇ। ਇਹ ਸਰਕਾਰੀ ਕ੍ਰੈਡਿਟ ਯੋਜਨਾਵਾਂ ਨੂੰ ਜੋੜਨ ਵਾਲਾ ਵੰਨ-ਸਟੌਪ ਡਿਜੀਟਲ ਪੋਰਟਲ ਹੈ। ਇਹ ਆਪਣੀ ਤਰ੍ਹਾਂ ਦਾ ਪਹਿਲਾ ਮੰਚ ਹੈ ਜੋ ਲਾਭਾਰਥੀਆਂ ਨੂੰ ਸਿੱਧੇ ਕਰਜ਼ਦਾਤਿਆਂ ਨਾਲ ਜੋੜਦਾ ਹੈ। ਜਨ ਸਮਰਥ ਪੋਰਟਲ ਦਾ ਮੁੱਖ ਉਦੇਸ਼ ਵਿਭਿੰਨ ਖੇਤਰਾਂ ਦੇ ਸਮਾਵੇਸ਼ੀ ਵਿਕਾਸ ਅਤੇ ਪ੍ਰਗਤੀ ਨੂੰ ਸਰਲ ਤੇ ਅਸਾਨ ਡਿਜੀਟਲ ਪ੍ਰਕਿਰਿਆਵਾਂ ਦੇ ਜ਼ਰੀਏ ਸਹੀ ਪ੍ਰਕਾਰ ਦੇ ਸਰਕਾਰੀ ਲਾਭਾਂ ਦੇ ਨਾਲ ਮਾਰਗਦਰਸ਼ਨ ਪ੍ਰਦਾਨ ਕਰਨਾ ਹੈ। ਪੋਰਟਲ ਸਾਰੀਆਂ ਲਿੰਕ ਕੀਤੀਆਂ ਗਈਆਂ ਯੋਜਨਾਵਾਂ ਦੀ ਸੰਪੂਰਨ ਕਵਰੇਜ ਸੁਨਿਸ਼ਚਿਤ ਕਰਦਾ ਹੈ।
ਪ੍ਰਧਾਨ ਮੰਤਰੀ ਇੱਕ ਡਿਜੀਟਲ ਪ੍ਰਦਰਸ਼ਨੀ ਦਾ ਉਦਘਾਟਨ ਕਰਨਗੇ ਜੋ ਪਿਛਲੇ ਅੱਠ ਸਾਲਾਂ ਵਿੱਚ ਦੋਹਾਂ ਮੰਤਰਾਲਿਆਂ ਦੀ ਯਾਤਰਾ ਬਾਰੇ ਦੱਸਦੀ ਹੈ। ਪ੍ਰਧਾਨ ਮੰਤਰੀ 1 ਰੁਪਏ, 2 ਰੁਪਏ, 5 ਰੁਪਏ, 10 ਰੁਪਏ ਅਤੇ 20 ਰੁਪਏ ਦੇ ਸਿੱਕਿਆਂ ਦੀ ਵਿਸ਼ੇਸ਼ ਸੀਰੀਜ਼ ਵੀ ਜਾਰੀ ਕਰਨਗੇ। ਸਿੱਕਿਆਂ ਦੀਆਂ ਇਨ੍ਹਾਂ ਵਿਸ਼ੇਸ਼ ਸੀਰੀਜ਼ ਵਿੱਚ ‘ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ’  ਦੇ ਲੋਗੋ  ਦਾ ਥੀਮ ਹੋਵੇਗਾ ਅਤੇ ਕਮਜ਼ੋਰ ਨਜ਼ਰ ਵਾਲੇ ਵਿਅਕਤੀਆਂ ਦੁਆਰਾ ਵੀ ਅਸਾਨੀ ਨਾਲ ਪਹਿਚਾਣਿਆ ਜਾ ਸਕੇਗਾ।
ਦੇਸ਼ ਭਰ ਵਿੱਚ 75 ਸਥਾਨਾਂ ’ਤੇ ਇਕੱਠੇ ਪ੍ਰੋਗਰਾਮ ਦਾ ਆਯੋਜਨ ਵੀ ਕੀਤਾ ਜਾਵੇਗਾ ਅਤੇ ਹਰੇਕ ਸਥਾਨ ਨੂੰ ਵਰਚੁਅਲ ਮੋਡ ਦੇ ਜ਼ਰੀਏ ਮੁੱਖ ਪ੍ਰੋਗਰਾਮ ਸਥਾਨ ਨਾਲ ਜੋੜਿਆ ਜਾਵੇਗਾ।
ਕਬਾਇਲੀ ਮਾਮਲੇ ਮੰਤਰਾਲਾ
ਟ੍ਰਾਈਬਸ ਇੰਡੀਆ ਪ੍ਰੋਡਕਟ ਰੇਂਜ ਵਿੱਚ 100 ਅਤਿਰਿਕਤ ਵਣ ਫਰੈਸ਼ ਨੈਚੁਰਲ ਅਤੇ ਆਰਗੈਨਿਕ ਪ੍ਰੋਡਕਟਸ ਦਾ ਔਨਲਾਈਨ ਉਦਘਾਟਨ ਕੀਤਾ ਗਿਆ
ਟ੍ਰਾਈਬਸ ਇੰਡੀਆ ਉਤਪਾਦ ਰੇਂਜ ਵਿੱਚ ਵਣ ਫਰੈਸ਼ ਨੈਚੁਰਲ ਅਤੇ ਆਰਗੈਨਿਕਸ ਰੇਂਜ ਦੇ 100 ਵਾਧੂ ਉਤਪਾਦਾਂ ਦਾ ਅੱਜ ਔਨਲਾਈਨ ਉਦਘਾਟਨ ਕੀਤਾ ਗਿਆ। 26 ਅਕਤੂਬਰ,2020 ਦੇ ਬਾਅਦ ਤੋਂ ਟ੍ਰਾਈਬਸ ਇੰਡੀਆ ਹਫਤਾਵਾਰੀ ਅਧਾਰ 'ਤੇ 100 ਨਵੇਂ ਉਤਪਾਦਾਂ/ਉਪਜ ਨੂੰ ਸ਼ਾਮਲ ਕਰਕੇ ਆਪਣੀ ਉਤਪਾਦ ਰੇਂਜ ਅਤੇ ਕੈਟਾਲੌਗ ਦਾ ਵਿਸਤਾਰ ਕਰ ਰਿਹਾ ਹੈ।
ਇਹ ਉਤਪਾਦ/ਉਪਜ 125 ਟ੍ਰਾਈਬਸ ਇੰਡੀਆ ਆਓਟਲੈਟਸ, ਟ੍ਰਾਈਬਸ ਇੰਡੀਆ ਮੋਬਾਈਲ ਵੈਨ ਅਤੇ ਟ੍ਰਾਈਬਸ ਇੰਡੀਆ ਈ-ਮਾਰਕਿਟਪਲੇਸ  ਅਤੇ ਈ-ਟੇਲਰਸ ਜਿਹੇ ਔਨਲਾਈਨ ਪਲੈਟਫਾਰਮ 'ਤੇ ਉਪਲੱਬਧ ਹੋਣਗੇ।
ਇਸ ਅਵਸਰ 'ਤੇ,ਟ੍ਰਾਈਪੈੱਡ ਦੇ ਪ੍ਰਬੰਧ ਨਿਰਦੇਸ਼ਕ,ਸ਼੍ਰੀ ਪ੍ਰਵੀਰ ਕ੍ਰਿਸ਼ਨਾ ਨੇ ਕਿਹਾ,"ਇਹ 100 ਔਰਗੈਨਿਕ,ਜ਼ਰੂਰੀ ਕੁਦਰਤੀ ਇਮਿਊਨਿਟੀ-ਵਧਾਉਣ ਵਾਲੇ ਉਤਪਾਦਾਂ ਦਾ ਦੂਜਾ ਸੈੱਟ ਹੈ, ਜਿਨ੍ਹਾਂ ਨੂੰ ਸਾਡੀ ਸੂਚੀ ਵਿੱਚ ਸ਼ਾਮਲ ਕੀਤਾ ਗਿਆ ਹੈ। ਇਹ ਸਾਡਾ ਨਿਰੰਤਰ ਯਤਨ ਹੈ ਕਿ ਦੇਸ਼ ਭਰ ਵਿੱਚ ਆਦਿਵਾਸੀਆਂ  ਨੂੰ ਉਤਸ਼ਾਹਿਤ ਕਰੀਏ ਅਤੇ ਇੱਕ ਆਤਮਨਿਰਭਰ ਭਾਰਤ ਦੀ ਸਿਰਜਣਾ ਕਰੀਏ।"
ਦੇਸ਼ ਦੇ ਵਿਭਿੰਨ ਹਿੱਸਿਆਂ ਤੋਂ ਲਾਂਚ ਕੀਤੇ ਗਏ ਉਤਪਾਦਾਂ ਵਿੱਚ ਝਾਰਖੰਡ ਦੀ ਜਨਜਾਤੀਆਂ ਦਾ ਗੋਰਾ ਚਾਵਲ, ਭੁਨੀ ਅਤੇ ਸਾਦੀ ਕੁਰਥੀ ਦਾਲ ਸ਼ਾਮਲ ਹੈ। ਇਸ ਦੇ ਇਲਾਵਾ ਮੋਮ ਕਾਸਮੈਟਿਕ ਉਤਪਾਦਾਂ ਦੀ ਇੱਕ ਨਵੀਂ ਲੜੀ,ਦੱਖਣ ਭਾਰਤ ਦੀਆਂ ਜਨਜਾਤੀਆਂ ਤੋ ਰਾਗੀ ਉਤਪਾਦਾਂ ਦੀ ਇੱਕ ਲੜੀ,ਸੁੱਕੀ ਮਿਰਚ, ਕਾਲਾ ਚਾਵਲ, ਮੈਜਿਕ ਰਾਈਸ ਅਸਾਮ ਅਤੇ ਉੱਤਰ ਪੂਰਬ ਤੋਂ ਅਸਾਮ ਚਾਹ, ਖੂਬਸੂਰਤ ਬਾਂਸ ਦੇ ਉਤਪਾਦ ਜਿਸ ਤਰ੍ਹਾ ਫਰਸ਼ ਲੈਂਪ,ਟੇਬਲ ਸੈੱਟ ਅਤੇ ਟੋਕਰੀ,ਉਤਰਾਖੰਡ ਦੀਆ ਜਨਜਾਤੀਆਂ ਦਾ ਸ਼ਹਿਦ ਅਤੇ ਗੁਲਕੰਦ ਸ਼ਾਮਲ ਹੈ।ਕੁਝ ਪ੍ਰੰਪਰਿਕ ਬਨਾਉਣ ਦੇ ਲਈ ਜੋ ਹੁਣ ਕੁਦਰਤੀ ਉਤਪਾਦ ਉਪਲੱਬਧ ਹਨ, ਹਿਮਾਚਲ ਪ੍ਰਦੇਸ਼ ਵਿੱਚ ਕਿਨੌਰ ਜਨਜਾਤੀਆਂ ਤੋਂ ਕਿਨੌਰੀ ਅਖਰੋਟ,ਬਾਦਾਮ ਅਤੇ ਰਾਜਮਾਂਹ ਜਿਹੀ ਉਪਜ ਖਰੀਦੀ ਗਈ ਹੈ।ਵਭਾਰਤ ਦੀਆ ਵਿਭਿੰਨ ਜਨਜਾਤੀਆਂ ਦੇ ਚਾਵਲ  ਦੇ ਵਿਭਿੰਨ ਰੂਪਾਂ ਨੂੰ ਵੀ ਲਾਂਚ ਕੀਤਾ ਗਿਆ ਹੈ।
ਹਫਤਾਵਾਰੀ ਅਧਾਰ 'ਤੇ ਇਨ੍ਹਾਂ ਨਵੇਂ ਅਨੂਠੇ ਉਤਪਾਦਾਂ ਦੇ ਲਾਂਚ ਦੇ ਨਾਲ,ਗ੍ਰਾਹਕ ਅਤੇ ਆਦਿਵਾਸੀ ਆਬਾਦੀ ਦੋਵੇਂ ਸਾਕਾਰਤਮਕ ਰੂਪ ਨਾਲ ਲਾਭਵਾਨ ਹੋਣਗੇ। ਇੱਕ ਪਾਸੇ ਸ਼ੁੱਧ ਕੁਦਰਤੀ ਉਤਪਾਦ, ਪ੍ਰਕਿਰਤੀ ਦੀ ਇੱਕ ਸੌਗਾਤ ਦੇਸ਼ ਭਰ ਵਿੱਚ ਪਰਿਵਾਰਾਂ ਤੱਕ ਪਹੁੰਚੇਗੀ ਅਤੇ ਉਸ ਨੂੰ ਪ੍ਰੋਤਸਾਹਨ ਮਿਲੇਗਾ ਅਤੇ ਆਦਿਵਾਸੀ ਆਜੀਵਿਕਾ ਦਾ ਲਾਭ ਮਿਲੇਗਾ।
ਪਰੇਸ਼ਾਨੀ ਦੀ ਇਸ ਘੜੀ ਵਿੱਚ ਗੋ ਵੋਕਲ ਫਾਰ ਲੋਕਲ, ਗੋ ਟ੍ਰਾਈਬਲ ਵਿੱਚ ਗੋ ਵੋਕਲ ਫਾਰ ਲੋਕਲ ਵਿੱਚ ਮੰਤਰ ਨੂੰ ਅਪਣਾਉਂਦੇ ਹੋਏ ਟ੍ਰਾਈਫੈੱਡ ਆਪਣੇ ਮੌਜੂਦਾ ਪ੍ਰਮੁੱਖ ਪ੍ਰੋਗਰਾਮਾਂ ਅਤੇ ਲਾਗੂ ਕਰਨ ਦੇ ਇਲਾਵਾ ਕਈ ਪੱਥ-ਪਵਰਤਕ ਪਹਿਲ ਕਰਕੇ ਪੀੜਤ ਅਤੇ ਪ੍ਰਭਾਵਿਤ ਆਦਿਵਾਸੀ ਲੋਕਾਂ ਦੀ ਸਥਿਤੀ ਨੂੰ ਸੁਧਾਰਨ ਦਾ ਯਤਨ ਕਰ ਰਿਹਾ ਹੈ, ਜੋ ਇੱਕ ਰਾਮਬਾਣ ਅਤੇ ਰਾਹਤ ਦੇ ਰੂਪ ਵਿੱਚ ਸਾਹਮਣੇ ਆਇਆ ਹੈ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਕੁਦਰਤੀ ਡਾਈ  ਦਾ ਅਰਕ ਸਾਡੀਆਂ ਅੱਖਾਂ ਨੂੰ ਨੁਕਸਾਨਦੇਹ ਲੇਜ਼ਰ ਤੋਂ ਬਚਾ ਸਕਦਾ ਹੈ
ਵਿਗਿਆਨਕਾਂ ਨੇ ਪਾਇਆ ਹੈ ਕਿ ਬੀਨ ਪਰਿਵਾਰ ਦੇ ਇੱਕ ਪੌਦੇ ਦੇ ਪੱਤਿਆਂ ਤੋਂ ਕੱਢੀ ਗਈ ਕੁਦਰਤੀ ਇੰਡੀਗੋ ਡਾਈ  ਮਨੁੱਖ ਦੀਆਂ ਅੱਖਾਂ ਨੂੰ ਨੁਕਸਾਨਦੇਹ ਲੇਜ਼ਰ ਰੇਡੀਏਸ਼ਨ ਤੋਂ ਬਚਾਉਣ ਦੇ ਸਮਰੱਥ ਹੈ। ਇਹ ਸੰਭਾਵਿਤ ਤੌਰ ‘ਤੇ ਨੁਕਸਾਨਦੇਹ ਰੇਡੀਏਸ਼ਨ ਨੂੰ ਕਮਜ਼ੋਰ ਕਰਨ ਅਤੇ ਮਨੁੱਖੀ ਅੱਖਾਂ ਜਾਂ ਹੋਰ ਸੰਵੇਦਨਸ਼ੀਲ ਓਪਟੀਕਲ ਉਪਕਰਣਾਂ ਨੂੰ ਕਿਸੇ ਵਾਤਾਵਰਣ ਵਿੱਚ, ਜਿਥੇ ਅਜਿਹੇ ਲੇਜ਼ਰ ਵਰਤੋਂ ਵਿੱਚ ਹਨ, ਕਿਸੇ ਦੁਰਘਟਨਾ ਤੋਂ ਹੋਣ ਵਾਲੇ ਨੁਕਸਾਨ ਤੋਂ ਬਚਾਉਣ ਲਈ ਉਪਯੋਗੀ ਓਪਟੀਕਲ ਲਿਮਿਟਰ ਵਜੋਂ ਵਿਕਸਤ ਕੀਤੇ ਜਾਣ ਲਈ ਵਰਤਿਆ ਜਾ ਸਕਦਾ ਹੈ।
ਇੰਡੀਗੋਫੈਰਾਟੀਨਕਟੋਰੀਆ  ਜਾਂ ਇੰਡੀਗੋ  ਨਾਮਕ ਪੌਦਿਆਂ ਤੋਂ ਕੱਢਿਆ ਗਿਆ ਨੀਲੇ ਰੰਗ ਦਾ ਇਹ ਪਦਾਰਥ, ਸਾਲਾਂਬਧੀ ਤੋਂ ਕੱਪੜਿਆਂ ਅਤੇ ਕੱਪੜੇ ਦੀ ਸਮੱਗਰੀ ਨੂੰ ਰੰਗਣ ਲਈ ਵਰਤਿਆ ਜਾਂਦਾ ਰਿਹਾ ਹੈ। ਹਾਲਾਂਕਿ ਸਿੰਥੈਟਿਕ ਇੰਡੀਗੋ ਡਾਈਆਂ ਹੁਣ ਉਪਲਬਧ ਹਨ, ਕੁਦਰਤੀ ਕਿਸਮਾਂ ਵੀ ਆਮ ਵਰਤੀਆਂ ਜਾ ਰਹੀਆਂ ਹਨ। ਇਹ ਰੰਗ ਵਿਗਿਆਨਕ ਪ੍ਰਯੋਗਸ਼ਾਲਾਵਾਂ ਵਿੱਚ ਸਟੈਂਡਰਡ ਪ੍ਰੋਟੋਕਾਲਾਂ ਦੇ ਅਨੁਸਾਰ ਪੌਦੇ ਦੇ ਪੱਤਿਆਂ ਤੋਂ ਕੱਢਿਆ ਜਾਂਦਾ ਹੈ।
ਰਮਨ ਰਿਸਰਚ ਇੰਸਟੀਚਿਊਟ , ਬੰਗਲੁਰੂ ਅਤੇ ਕੇਨਸਰੀ ਸਕੂਲ ਐਂਡ ਕਾਲਜ, ਬੰਗਲੁਰੂ ਦੇ ਖੋਜਕਰਤਾਵਾਂ ਨੇ ਕੁਦਰਤੀ ਇੰਡੀਗੋ ਡਾਈ ਦੇ ਆਪਟੀਕਲ ਗੁਣਾਂ ਦਾ ਅਧਿਐਨ ਕੀਤਾ ਅਤੇ ਪਾਇਆ ਕਿ ਇਹ ਮਨੁੱਖ ਦੀਆਂ ਅੱਖਾਂ ਨੂੰ ਨੁਕਸਾਨਦੇਹ ਲੇਜ਼ਰ ਰੇਡੀਏਸ਼ਨਾਂ ਤੋਂ ਬਚਾਉਣ ਲਈ ਇੱਕ ਯੰਤਰ ਵਜੋਂ ਕੰਮ ਕਰ ਸਕਦੀ ਹੈ। ਭਾਰਤ ਸਰਕਾਰ ਦੇ ਵਿਗਿਆਨ ਅਤੇ ਤਕਨਾਲੋਜੀ ਵਿਭਾਗ ਦੁਆਰਾ ਫੰਡ ਕੀਤੇ ਗਏ ਇਸ ਅਧਿਐਨ ਨੂੰ ‘ਆਪਟੀਕਲ ਮਟੀਰੀਅਲਜ਼’ ਰਸਾਲੇ ਵਿੱਚ ਪ੍ਰਕਾਸ਼ਤ ਕੀਤਾ ਗਿਆ ਸੀ।
ਖੋਜਕਰਤਾਵਾਂ ਨੇ ਡਾਈ ਨੂੰ ਕੱਢਿਆ ਅਤੇ ਇਸ ਦੇ ਕੁਦਰਤੀ ਗੁਣਾਂ ਨੂੰ ਸੁਰੱਖਿਅਤ ਰੱਖਣ ਲਈ ਇਸਨੂੰ 4 ਡਿਗਰੀ ਸੈਲਸੀਅਸ ਤੋਂ ਘੱਟ ਤਾਪਮਾਨ ‘ਤੇ ਫਰਿੱਜ ਵਿੱਚ ਸਟੋਰ ਕੀਤਾ। ਇਲੈਕਟ੍ਰੋਮੈਗਨੈਟਿਕ ਸਪੈਕਟ੍ਰਮ ਦੀਆਂ ਵਿਭਿੰਨ ਤਰੰਗ-ਲੰਬਾਈਆਂ ‘ਤੇ ਪ੍ਰਕਾਸ਼ ਨੂੰ ਕਿੰਨਾ ਜਜ਼ਬ ਕੀਤਾ ਗਿਆ, ਇਸ ਬਾਰੇ ਉਨ੍ਹਾਂ ਦੇ ਅਧਿਐਨ ਨੇ ਦਰਸਾਇਆ ਕਿ ਸਪੈਕਟ੍ਰਮ ਦੇ ਅਲਟਰਾਵਾਇਲਟ ਖੇਤਰ ਵਿੱਚ ਵੇਵ ਲੈਂਥ 288 ਨੈਨੋਮੀਟਰ ਦੇ ਨੇੜੇ ਅਤੇ ਦਿਸਦੇ ਖੇਤਰ ਵਿੱਚ, 660 ਨੈਨੋਮੀਟਰ ਦੇ ਨੇੜੇ ਜਜ਼ਬਤਾ ਵੱਧ ਤੋਂ ਵੱਧ ਹੁੰਦੀ ਹੈ। ਹਰੀ ਰੋਸ਼ਨੀ ਲਈ ਵੀ ਜਜ਼ਬਤਾ ਤੁਲਨਾਤਮਕ ਤੌਰ ‘ਤੇ ਵਧ ਹੈ। ਆਰਆਰਆਈ ਦੇ ਪ੍ਰੋਫੈਸਰ ਅਤੇ ਅਧਿਐਨ ਦੇ ਸਹਿ-ਲੇਖਕ ਰੇਜੀ ਫਿਲਿਪ ਦੱਸਦੇ ਹਨ “ਇੰਡੀਗੋ ਅਣੂ ਐਬਜ਼ੋਰਪਸ਼ਨ ਬੈਂਡਾਂ ਕਾਰਨ ਰੌਸ਼ਨੀ ਨੂੰ ਜਜ਼ਬ ਕਰਦੀ ਹੈ। ਡਾਈ ਦੇ ਘੋਲ ਅਤੇ ਇਸਦੇ ਸੰਘਣੇਪਣ ਦੇ ਅਧਾਰ ‘ਤੇ ਵੱਧ ਤੋਂ ਵੱਧ ਐਬਜ਼ੋਰਪਸ਼ਨ ਵੇਵ ਲੈਂਥ, ਕਈ ਨੈਨੋਮੀਟਰਾਂ ‘ਤੇ ਭਿੰਨ-ਭਿੰਨ ਹੋ ਸਕਦੀ ਹੈ।” ਵੇਵ-ਲੰਬਾਈ ਦੇ ਨਾਲ ਐਬਜ਼ੋਰਪਸ਼ਨ ਵਾਲੀ ਤਬਦੀਲੀ ਨੇ ਸੰਕੇਤ ਦਿੱਤਾ ਕਿ ਕਲੋਰੋਫਿਲ, ਇੱਕ ਜੈਵਿਕ ਮਿਸ਼ਰਣ ਜੋ ਕਿ ਪ੍ਰਕਾਸ਼ ਸੰਸਲੇਸ਼ਣ ਵਿੱਚ ਹਿੱਸਾ ਲੈਂਦਾ ਹੈ, ਡਾਈ ਵਿੱਚ ਮੌਜੂਦ ਹੈ।
ਖੋਜਕਰਤਾ ਇਹ ਅਧਿਐਨ ਕਰਨਾ ਚਾਹੁੰਦੇ ਸਨ ਕਿ ਕੀ ਇਨਪੁਟ ਰੋਸ਼ਨੀ ਦੀ ਤੀਬਰਤਾ ਦੇ ਵੱਧ ਹੋਣ 'ਤੇ ਜੈਵਿਕ ਰੰਗਾਂ ਨੇ ਹੋਰ ਐਬਜ਼ੋਰਪਸ਼ਨ ਦਰਸਾਈ। ਟੀਮ ਨੇ ਪਾਇਆ ਕਿ ਜਦੋਂ ਉਹ ਲੇਜ਼ਰ ਪਲਸ ਦੀ ਤੀਬਰਤਾ ਨੂੰ ਵਧਾਉਂਦੇ ਹਨ, ਡਾਈ ਵਧੇਰੇ ਰੌਸ਼ਨੀ ਜਜ਼ਬ ਕਰਦੀ ਹੈ। ਭਾਵ, ਇਹ ਵਧੇਰੇ ਤੀਬਰਤਾ ਵਾਲੀ ਰੋਸ਼ਨੀ ਲਈ ਵਧੇਰੇ ਧੁੰਦਲੀ ਹੈ। ਵਿਗਿਆਨੀ ਅਜਿਹੀਆਂ ਸਮੱਗਰੀਆਂ ਨੂੰ ਇੱਕ "ਆਪਟੀਕਲ ਲਿਮਿਟਰ" ਵਜੋਂ ਦਰਸਾਉਂਦੇ ਹਨ।
ਆਪਟੀਕਲ ਲਿਮਿਟਰ ਸ਼ਕਤੀਸ਼ਾਲੀ ਲੇਜ਼ਰਾਂ ਦੁਆਰਾ ਕੱਢੇ ਗਏ ਸੰਭਾਵਿਤ ਤੌਰ 'ਤੇ ਨੁਕਸਾਨਦੇਹ ਰੇਡੀਏਸ਼ਨ ਨੂੰ ਕਮਜ਼ੋਰ ਕਰਨ ਅਤੇ ਅੱਖਾਂ ਅਤੇ ਸੰਵੇਦਨਸ਼ੀਲ ਆਪਟੀਕਲ ਯੰਤਰਾਂ, ਦੋਵਾਂ ਦੀ ਰੱਖਿਆ ਕਰਨ ਲਈ ਲਾਭਦਾਇਕ ਹਨ। ਰੇਜੀ ਨੇ ਦੱਸਿਆ “ਕੁਦਰਤੀ ਇੰਡੀਗੋ ਦੀ ਵਰਤੋਂ ਕਰਦਿਆਂ ਪ੍ਰੋਟੋਟਾਈਪ ਆਪਟੀਕਲ ਲਿਮਿਟਰ ਬਣਾਉਣਾ ਅਗਲਾ ਲੌਜੀਕਲ ਕਦਮ ਹੈ, ਜਿਸਦੇ ਬਾਅਦ ਵਪਾਰਕ ਤੌਰ ‘ਤੇ ਵਿਵਹਾਰਕ ਉਤਪਾਦ ਬਣਾਇਆ ਜਾਵੇਗਾ।”
ਇੰਡੀਗੋਫੈਰਾਟਿਨਕਟੋਰੀਆ ਪੌਦਾ
[ਚਿੱਤਰ ਕ੍ਰੈਡਿਟ: ਵਿਕੀਮੀਡੀਆ ਕਾਮਨਜ਼ / ਸੀਸੀ ਦੁਆਰਾ- ਐੱਸਏ 3.0]
ਪਬਲੀਕੇਸ਼ਨ ਲਿੰਕ: https: //doi.org/10.1016/j.optmat.2021.110925
ਖੋਜ / ਅਧਿਐਨ ਦੇ ਲੇਖਕ: ਬੇਰਿਲ ਚੰਦਰਮੋਹਨ ਦਾਸਾ, ਨਿਰੰਜਨ ਰੇਜੀਬ, ਰੇਜੀ ਫਿਲਿਪਾ —
ਏ) ਅਲਟਰਾਫਾਸਟ ਐਂਡ ਨੋਨਲੀਨੀਅਰ ਆਪਟਿਕਸ ਲੈਬ, ਲਾਈਟ ਐਂਡ ਮੈਟਰ ਫਿਜ਼ਿਕਸ ਗਰੁੱਪ, ਰਮਨ ਰਿਸਰਚ ਇੰਸਟੀਚਿਊਟ, ਬੈਂਗਲੁਰੂ, 560080, ਬੀ) ਕੇਨਸਰੀ ਸਕੂਲ ਐਂਡ ਕਾਲਜ, ਮਾਰੀਆ ਸਟ੍ਰੀਟ, ਮਾਰੀਆਨਾ ਪਾਲੀਆ, ਬੰਗਲੌਰ, 560024
ਵਧੇਰੇ ਜਾਣਕਾਰੀ ਲਈ, ਰੇਜੀ ਫਿਲਿਪ  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।
ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰਾਲਾ
ਪ੍ਰਧਾਨ ਮੰਤਰੀ ਸਵਨਿਧੀ ਸਕੀਮ ਅਧੀਨ 15 ਲੱਖ ਤੋਂ ਵੱਧ ਕਰਜ਼ਾ ਬਿਨੈ ਪੱਤਰ ਪ੍ਰਾਪਤ ਹੋਏ
5.5 ਲੱਖ ਤੋਂ ਵੱਧ ਕਰਜ਼ੇ ਮਨਜ਼ੂਰ ਕੀਤੇ ਗਏ
ਤਕਰੀਬਨ 2 ਲੱਖ ਕਰਜ਼ੇ ਵੰਡੇ ਗਏ
ਕਰਜ਼ਾ ਦੇਣ ਵਾਲੀਆਂ ਸੰਸਥਾਵਾਂ ਵੱਲੋਂ ਇਸਨੂੰ ਲਾਗੂ ਕਰਨ ਵਿੱਚ ਤੇਜ਼ੀ ਲਿਆਉਣ ਲਈ ਕਰਜ਼ਾ ਪ੍ਰਵਾਨਗੀ ਪ੍ਰਕ੍ਰਿਆ ਦੀ ਸਹਾਇਤਾ ਲਈ ਸਾਫਟਵੇਅਰ ਵਿਕਸਿਤ ਕੀਤਾ
ਪ੍ਰਧਾਨ ਮੰਤਰੀ ਸਟ੍ਰੀਟ ਵੈਂਡਰ ਆਤਮਨਿਰਭਰ ਨਿਧੀ  ਯੋਜਨਾ ਦੇ ਤਹਿਤ ਹੁਣ ਤੱਕ 15 ਲੱਖ ਤੋਂ ਵੱਧ ਕਰਜ਼ਾ ਬਿਨੈ ਪੱਤਰ ਪ੍ਰਾਪਤ ਹੋਏ ਹਨ। ਇਨ੍ਹਾਂ ਵਿਚੋਂ 5.5 ਲੱਖ ਤੋਂ ਵੱਧ ਬਿਨੈ ਪੱਤਰਾਂ ਦੇ ਕਰਜ਼ੇ ਮਨਜ਼ੂਰ ਕੀਤੇ ਗਏ ਹਨ ਅਤੇ ਤਕਰੀਬਨ 2 ਲੱਖ ਕਰਜ਼ੇ ਵੰਡੇ ਗਏ ਹਨ। ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਬਾਰੇ ਮੰਤਰਾਲਾ ਪ੍ਰਧਾਨ ਮੰਤਰੀ ਸਟ੍ਰੀਟ ਵੈਂਡਰ ਆਤਮਨਿਰਭਰ ਨਿਧੀ  ਸਕੀਮ ਨੂੰ ਲਾਗੂ ਕਰ ਰਿਹਾ ਹੈ ਤਾਂ ਜੋ 50 ਲੱਖ ਸਟ੍ਰੀਟ ਵੈਂਡਰਾਂ ਨੂੰ ਕੋਵਿਡ -19 ਤਾਲਾਬੰਦੀਆਂ ਤੋਂ ਬਾਅਦ ਆਪਣੇ ਕਾਰੋਬਾਰਾਂ ਨੂੰ ਮੁੜ ਤੋਂ ਸ਼ੁਰੂ ਕਰਨ ਲਈ ਕੰਮਕਾਜੀ ਪੂੰਜੀ ਕਰਜੇ ਦੀ ਸਹੂਲਤ ਦਿੱਤੀ ਜਾ ਸਕੇ।
ਕਰਜ਼ਾ ਪ੍ਰਵਾਨਗੀ ਦੀ ਪ੍ਰਕਿਰਿਆ ਨੂੰ ਤੇਜ਼ ਕਰਨ ਅਤੇ ਰਿਣਦਾਤਾਵਾਂ ਨੂੰ ਕੰਮਕਾਜੀ ਆਸਾਨੀ ਅਰਥਾਤ ਈਜ਼ ਆਫ਼ ਆਪ੍ਰੇਸ਼ਨ ਮੁਹਈਆ ਕਰਵਾਉਣ ਲਈ ਇਹ ਫੈਸਲਾ ਲਿਆ ਗਿਆ ਹੈ ਕਿ ਅਜਿਹੇ ਬਿਨੈ ਪੱਤਰਾਂ ਨੂੰ ਸਿੱਧੇ ਹੀ ਬੈਂਕ ਸ਼ਾਖਾਵਾਂ ਨੂੰ ਭੇਜਿਆ ਜਾਵੇਗਾ ਜਿਨ੍ਹਾਂ ਵਿੱਚ ਵੈਂਡਰ ਨੂੰ ਇੱਕ ਤਰਜੀਹੀ ਰਿਣਦਾਤਾ ਦੇ ਰੂਪ ਵਿੱਚ ਦਰਸਾਇਆ ਗਿਆ ਹੈ ਜਾਂ ਫੇਰ ਉਸ ਮਾਮਲੇ ਵਿੱਚ ਜਿੱਥੇ ਵੈਂਡਰ ਦਾ ਬੱਚਤ ਬੈਂਕ ਖਾਤਾ ਹੈ ਪਰ ਉਸਨੂੰ ਤਰਜੀਹੀ ਰਿਣਦਾਤਾ ਵਜੋਂ ਨਹੀਂ ਦਰਸਾਇਆ ਗਿਆ ਹੈ। ਇਸ ਪ੍ਰਕ੍ਰਿਆ ਤੋਂ ਮਨਜ਼ੂਰ ਕੀਤੇ ਕਰਜ਼ਿਆਂ ਦੀ ਸੰਖਿਆ ਨੂੰ ਹੁਲਾਰਾ ਦੇਣ ਅਤੇ ਕਰਜ਼ੇ ਦੀ ਵੰਡ ਲਈ ਸਮਾਂ ਘਟਾਉਣ ਦੀ ਭਾਰੀ ਉਮੀਦ ਕੀਤੀ ਜਾਂਦੀ ਹੈ।
ਉਪਰੋਕਤ ਜ਼ਿਕਰ ਕੀਤੀ ਪ੍ਰਕਿਰਿਆ ਦੀ ਸਹੂਲਤ ਲਈ ਇਕ ਸਾੱਫਟਵੇਅਰ ਤਿਆਰ ਕੀਤਾ ਗਿਆ ਹੈ, ਜਿਸਨੂੰ 11 ਸਤੰਬਰ, 2020 ਨੂੰ ਕਾਰਜਸ਼ੀਲ ਬਣਾਇਆ ਗਿਆ ਸੀ। ਲਗਭਗ 3 ਲੱਖ ਬਿਨੈ ਪੱਤਰ ਇਸ ਸਾੱਫਟਵੇਅਰ ਦੀ ਵਰਤੋਂ ਕਰਦਿਆਂ ਬੈਂਕਾਂ ਵਿਚ ਭੇਜੇ ਜਾਣਗੇ। ਇਸ ਤੋਂ ਬਾਅਦ, ਬਿਨੈ-ਪੱਤਰਾਂ ਨੂੰ ਰੋਜ਼ਾਨਾ ਦੇ ਅਧਾਰ ਤੇ ਤਰਜੀਹੀ ਰਿਣਦਾਤਾਵਾਂ ਵੱਲ ਭੇਜਿਆ ਜਾਵੇਗਾ ਅਤੇ ਜਿੱਥੇ ਕਿਸੇ ਤਰਜੀਹੀ ਰਿਣਦਾਤਾ ਨੂੰ ਨਹੀ ਦਰਸਾਇਆ ਆਗਿਆ ਹੈ, ਉੱਥੇ ਇਹ ਹਫਤਾਵਾਰੀ ਆਧਾਰ ਤੇ ਭੇਜੇ ਜਾਣਗੇ।
ਇਨ੍ਹਾਂ ਉਪਰਾਲਿਆਂ ਨਾਲ ਉਧਾਰ ਸੰਸਥਾਵਾਂ ਵੱਲੋਂ ਪ੍ਰਧਾਨ ਮੰਤਰੀ ਸਵਨਿਧੀ ਸਕੀਮ ਨੂੰ ਲਾਗੂ ਕਰਨ ਵਿਚ ਤੇਜ਼ੀ ਲਿਆਉਣ ਅਤੇ ਸਟ੍ਰੀਟ ਵੈਂਡਰਾਂ ਨੂੰ ਸਕੀਮ ਦੇ ਲਾਭ ਪਹੁੰਚਣ ਅਤੇ ਉਨ੍ਹਾਂ ਦੇ ਆਤਮ ਨਿਰਭਰ ਬਣਨ ਦੀ ਉਮੀਦ ਕੀਤੀ ਜਾਂਦੀ ਹੈ।
-------------------------------------------------------------------------
ਆਰਜੇ / ਐਨਜੀ
(Visitor Counter : 167
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਵਿਭਿੰਨ ਸਰਕਾਰੀ ਸਕੀਮਾਂ ਦੇ ਕਬਾਇਲੀ ਲਾਭਾਰਥੀਆਂ ਦੇ ਨਾਲ ਹੋਈ ਗੱਲਬਾਤ ਦੀ ਵੀਡੀਓ ਸਾਂਝੀ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਵਿਭਿੰਨ ਸਰਕਾਰੀ ਸਕੀਮਾਂ ਦੇ ਕਬਾਇਲੀ ਲਾਭਾਰਥੀਆਂ ਦੇ ਨਾਲ ਹੋਈ ਗੱਲਬਾਤ ਦੀ ਇੱਕ ਵੀਡੀਓ ਸਾਂਝੀ ਕੀਤੀ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਵਿਭਿੰਨ ਸਰਕਾਰੀ ਸਕੀਮਾਂ ਦੇ ਕਬਾਇਲੀ ਲਾਭਾਰਥੀਆਂ ਦੇ ਨਾਲ ਗੱਲਬਾਤ ਦੇ ਬਾਅਦ ਮੈਨੂੰ ਬਹੁਤ ਖੁਸ਼ੀ ਹੋਈ। ਪਿਛਲੇ ਕੁਝ ਵਰ੍ਹਿਆਂ ਵਿੱਚ, ਉਨ੍ਹਾਂ ਦੇ ‘ਈਜ਼ ਆਵ੍ ਲਿਵਿੰਗ’- ਨੂੰ ਹੋਰ ਅਸਾਨ ਬਣਾਇਆ ਗਿਆ ਹੈ।
ਬਿਜਲੀ ਮੰਤਰਾਲਾ
ਪਾਵਰਗ੍ਰਿਡ ਨੇ ਕੋਵਿਡ-19 ਮਹਾਮਾਰੀ ਦੌਰਾਨ ਮਹੱਤਵਪੂਰਨ ਬੁਨਿਆਦੀ ਢਾਂਚਾ ਸਹਾਇਤਾ ਪ੍ਰਦਾਨ ਕੀਤੀ
ਭਾਰਤ ਸਰਕਾਰ ਨੇ ਬਿਜਲੀ ਮੰਤਰਾਲੇ ਦੇ ਤਹਿਤ ਮਹਾਰਤਨ ਸੀਪੀਐੱਸਯੂ ਪਾਵਰ ਗ੍ਰਿਡ ਕੋਰਪੋਰੇਸ਼ਨ ਆਵ੍ ਇੰਡੀਆ ਲਿਮਿਟੇਡ  ਦੇਸ਼ਭਰ ਦੇ ਵੱਖ-ਵੱਖ ਰਾਜਾਂ ਨੂੰ ਸਹਾਇਤਾ ਪ੍ਰਦਾਨ ਕਰਕੇ ਕੋਵਿਡ-19 ਦੇ ਖ਼ਿਲਾਫ਼ ਭਾਰਤ ਦੀ ਲੜਾਈ ਵਿੱਚ ਸਮਰਥਨ ਅਤੇ ਯੋਗਦਾਨ ਕਰਨ ਦੀ ਦਿਸ਼ਾ ਵਿੱਚ ਸਰਗਰਮ ਰੂਪ ਨਾਲ ਕੰਮ ਕਰ ਰਿਹਾ ਹੈ।
ਬਿਹਤਰ ਸਿਹਤ ਸੁਵਿਧਾਵਾਂ ਦੀ ਦਿਸ਼ਾ ਵਿੱਚ ਯੋਗਦਾਨ ਦੇਣ ਦੇ ਆਪਣੇ ਸਮਰਪਿਤ ਪ੍ਰਯਤਨਾਂ ਦੇ ਮਾਧਿਅਮ ਨਾਲ ਪਾਵਰਗ੍ਰਿਡ ਨੇ ਕਾਰਪੋਰੇਟ ਸਮਾਜਿਕ ਕਰਤੱਵ  ਦੇ ਤਹਿਤ ਪੰਜਾਬ, ਸਿੱਕਮ, ਮਿਜ਼ੋਰਮ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਲੱਦਾਖ ਨੂੰ ਲਗਭਗ 2.66 ਕਰੋੜ ਰੁਪਏ ਦੀ ਲਾਗਤ ਵਾਲੇ ਕੋਲਡ ਚੇਨ ਉਪਕਰਣ  ਪ੍ਰਦਾਨ ਕੀਤੇ ਹਨ।
ਉੱਥੇ ਹੀ ਲੇਹ ਅਤੇ ਲੱਦਾਖ ਦੇ ਦੂਰ-ਦੁਰਾਡੇ ਦੇ ਇਲਾਕਿਆਂ ਵਿੱਚ ਕੋਵਿਡ-19 ਟੀਕਾਕਰਨ ਅਭਿਯਾਨ ਨੂੰ ਸੁਵਿਧਾਜਨਕ ਬਣਾਉਣ ਦੇ ਲਈ ਦੋ ਇੰਸੁਲੇਟਿਡ ਵੈਨ ਵੀ ਉਪਲਬਧ ਕਰਵਾਈਆਂ ਗਈਆਂ ਹਨ। ਇਸ ਦੇ ਇਲਾਵਾ ਆਕਸੀਜਨ ਸਹਾਇਤਾ ਦੇ ਲਈ ਪਾਵਰਗ੍ਰਿਡ, ਤਾਊ ਦੇਵੀ ਲਾਲ ਸਟੇਡੀਅਮ, ਗੁਰੂਗ੍ਰਾਮ  ਵਿੱਚ 2x50 ਐੱਨਐੱਮ3 ਪ੍ਰਤੀ ਘੰਟੇ ਦੀ ਸਮਰੱਥਾ ਵਾਲੇ ਅਤੇ ਜੈਸਲਮੇਰ  ਵਿੱਚ 50 ਐੱਨਐੱਮ3 ਪ੍ਰਤੀ ਘੰਟੇ ਦੀ ਸਮਰੱਥਾ ਵਾਲੇ ਆਕਸੀਜਨ ਉਤਪਾਦਨ ਪਲਾਂਟ ਸਥਾਪਿਤ ਕਰਨ ਜਾ ਰਿਹਾ ਹੈ।
ਮਹਾਮਾਰੀ ਦਾ ਸਾਹਮਣਾ ਕਰਨ ਦੇ ਲਈ ਇੱਕ ਸੰਪੂਰਨ ਦ੍ਰਿਸ਼ਟੀਕੋਣ ਅਪਣਾਉਂਦੇ ਹੋਏ, ਪਾਵਰਗ੍ਰਿਡ ਦੀ ਵਿੱਤੀ ਸਹਾਇਤਾ ਦੇ ਰਾਹੀਂ ਮਦੁਰੈ ਸਥਿਤ ਸਰਕਾਰੀ ਰਾਜਾਜੀ ਹਸਪਤਾਲ ਹਿਰਦੈ  ਸਬੰਧੀ ਸਮੱਸਿਆਵਾਂ ਦੇ ਡਾਇਗਨੋਸ ਅਤੇ ਇਲਾਜ ਦੇ ਲਈ ਇੱਕ ਕੈਥੀਟੇਰਾਈਜੇਸ਼ਨ ਲੈਬੋਰੇਟਰੀ ਸਥਾਪਿਤ ਕਰ ਰਿਹਾ ਹੈ, ਜਿਸ ਨਾਲ ਤਮਿਲਨਾਡੂ ਦੀ ਜਨਤਾ ਨੂੰ ਲਾਭ ਹੋਵੇਗਾ।
ਇੱਕ ਜ਼ਿੰਮੇਦਾਰ ਕਾਰਪੋਰੇਟ ਨਾਗਰਿਕ ਦੇ ਰੂਪ ਵਿੱਚ ਪਾਵਰਗ੍ਰਿਡ, ਵਿਸ਼ਰਾਮ ਸਦਨਾਂ ਦੀ ਸਥਾਪਨਾ , ਮੁੰਬਈ ਅਤੇ ਗੁਹਾਟੀ ਵਿੱਚ ਕੈਂਸਰ ਦੇਖਭਾਲ ਸੁਵਿਧਾਵਾਂ ਵਿੱਚ ਵਾਧਾ ਅਤੇ ਦੇਸ਼ਭਰ ਦੇ ਹਸਪਤਾਲਾਂ/ਪੀਐੱਚਸੀ/ਐੱਸਐੱਚਸੀ ਨੂੰ ਏਐੱਲਐੱਸ ਐਂਬੁਲੈਂਸ ਪ੍ਰਦਾਨ ਕਰਕੇ ਤੇ ਕਈ ਮਹੱਤਵਪੂਰਨ ਇੰਟਰਵੈਨਸ਼ਨਸ ਨੂੰ ਸਮਰਥਨ ਕਰਨ ਦੇ ਮਾਧਿਅਮ ਰਾਹੀਂ ਲਗਾਤਾਰ ਸਿਹਤ ਦੇਖਭਾਲ ਪ੍ਰੋਜੈਕਟਾਂ ਦੀ ਇੱਕ ਲੜੀ ਵਿੱਚ ਨਿਵੇਸ਼ ਕਰ ਰਿਹਾ ਹੈ ਅਤੇ ਸਮਾਜ ਨੂੰ ਵਾਪਸ ਦੇਣ ਦੇ ਆਪਣੇ ਦਰਸ਼ਨ ਵਿੱਚ ਵਿਸ਼ਵਾਸ ਕਰਦਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਉੱਤਰ ਪ੍ਰਦੇਸ਼ ਦੇ ਝਾਂਸੀ ਵਿੱਚ ਜਲ ਸੰਭਾਲ਼ ਅਤੇ ਭੂਜਲ ਪੱਧਰ ਵਧਾਉਣ ਦੀ ਦਿਸ਼ਾ ਵਿੱਚ ਕੀਤੇ ਜਾ ਰਹੇ ਪ੍ਰਯਾਸਾਂ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਝਾਂਸੀ, ਉੱਤਰ ਪ੍ਰਦੇਸ਼ ਵਿੱਚ ਜਨ ਭਾਗੀਦਾਰੀ ਦੇ ਜ਼ਰੀਏ ਜਲ ਸੰਭਾਲ਼ ਅਤੇ ਭੂਜਲ ਪੱਧਰ ਵਧਾਉਣ ਦੀ ਦਿਸ਼ਾ ਵਿੱਚ ਕੀਤੇ ਜਾ ਰਹੇ ਪ੍ਰਯਾਸਾਂ ਦੀ ਸ਼ਲਾਘਾ ਕੀਤੀ ਹੈ । ਸ਼੍ਰੀ ਮੋਦੀ ਨੇ ਇਸ ਨੇਕ ਕਾਰਜ ਵਿੱਚ ਸ਼ਾਮਲ ਸਾਰੇ ਲੋਕਾਂ ਨੂੰ ਵਧਾਈਆਂ ਭੀ ਦਿੱਤੀਆਂ।
ਝਾਂਸੀ ਤੋਂ ਸਾਂਸਦ ਦੇ ਐਕਸ  ਥ੍ਰੈੱਡ ‘ਤੇ ਪ੍ਰਤੀਕਿਰਿਆ ਵਿਅਕਤ ਕਰਦੇ ਹੋਏ, ਝਾਂਸੀ ਲੋਕ ਸਭਾ ਖੇਤਰ ਵਿੱਚ ਖ਼ਤਮ ਹੋ ਰਹੀਆਂ ਨਦੀਆਂ ਦੀ ਮੁੜ-ਸੁਰਜੀਤੀ ਅਤੇ ਇਸ ਚੋਣ ਖੇਤਰ ਵਿੱਚ ਵਿਭਿੰਨ ਅੰਮ੍ਰਿਤ ਸਰੋਵਰਾਂ ਦੇ ਨਿਰਮਾਣ ਬਾਰੇ, ਝਾਂਸੀ ਤੋਂ ਸਾਂਸਦ ਦੇ ਐਕਸ  ਥ੍ਰੈੱਡ ‘ਤੇ ਪ੍ਰਤੀਕਿਰਿਆ ਵਿਅਕਤ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਇੱਕ ਐਕਸ  ਪੋਸਟ ਵਿੱਚ ਕਿਹਾ;
“ਉੱਤਰ ਪ੍ਰਦੇਸ਼ ਦੇ ਝਾਂਸੀ ਵਿੱਚ ਜਲ ਸੰਭਾਲ਼ ਅਤੇ ਭੂਜਲ ਪੱਧਰ ਨੂੰ ਵਧਾਉਣ ਦੇ ਲਈ ਜਨ ਭਾਗਦਾਰੀ ਨਾਲ ਹੋ ਰਹੇ ਇਨ੍ਹਾਂ ਪ੍ਰਯਾਸਾਂ ਦੇ ਪਰਿਣਾਮ ਬੇਹੱਦ ਉਤਸ਼ਾਹਵਰਧਕ ਹੋਣ ਦੇ ਨਾਲ ਹੀ ਦੇਸ਼ ਭਰ ਦੇ ਲਈ ਇੱਕ ਮਿਸਾਲ ਹਨ। ਇਸ ਨੇਕ ਕਾਰਜ ਨਾਲ ਜੁੜੇ ਹਰ ਕਿਸੇ ਨੂੰ ਮੇਰੀਆਂ ਬਹੁਤ-ਬਹੁਤ ਵਧਾਈਆਂ!”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦੀ ਕੋਰੀਆ ਗਣਰਾਜ ਦੇ ਰਾਸ਼ਟਰਪਤੀ ਨਾਲ ਮੁਲਾਕਾਤ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 10 ਸਤੰਬਰ 2023 ਨੂੰ ਨਵੀਂ ਦਿੱਲੀ ਵਿੱਚ ਜੀ20 ਸਮਿਟ ਦੇ ਦੌਰਾਨ ਕੋਰੀਆ ਗਣਰਾਜ ਦੇ ਰਾਸ਼ਟਰਪਤੀ, ਮਹਾਮਹਿਮ ਸ਼੍ਰੀ ਯੂਨ ਸੁਕ ਯੋਲ  ਨਾਲ ਮੁਲਾਕਾਤ ਕੀਤੀ।
ਰਾਸ਼ਟਰਪਤੀ ਯੂਨ ਸੁਕ ਯੋਲ ਨੇ ਪ੍ਰਧਾਨ ਮੰਤਰੀ ਨੂੰ ਭਾਰਤ ਦੀ ਜੀ20 ਪ੍ਰੈਜ਼ੀਡੈਂਸੀ ਦੇ ਲਈ ਵਧਾਈਆਂ ਦਿੱਤੀਆਂ। ਉਨ੍ਹਾਂ ਨੇ ਚੰਦਰਯਾਨ ਮਿਸ਼ਨ ਦੀ ਸਫ਼ਲਤਾ 'ਤੇ ਭੀ ਪ੍ਰਧਾਨ ਮੰਤਰੀ ਨੂੰ ਵਧਾਈਆਂ ਦਿੱਤੀਆਂ।
ਦੋਹਾਂ ਨੇਤਾਵਾਂ ਨੇ ਜ਼ਿਕਰ ਕੀਤਾ ਕਿ ਇਸ ਸਾਲ ਕੂਟਨੀਤਕ ਸਬੰਧਾਂ ਦੀ ਸਥਾਪਨਾ ਦੀ 50ਵੀਂ ਵਰ੍ਹੇਗੰਢ ਹੈ। ਉਨ੍ਹਾਂ ਨੇ ਵਪਾਰ ਤੇ ਨਿਵੇਸ਼, ਰੱਖਿਆ ਉਤਪਾਦਨ, ਸੈਮੀਕੰਡਕਟਰਾਂ ਅਤੇ ਇਲੈਕਟ੍ਰਿਕ ਵ੍ਹੀਕਲਸ  ਬੈਟਰੀ ਟੈਕਨੋਲੋਜੀ ਸਮੇਤ ਦੁਵੱਲੀ ਵਿਸ਼ੇਸ਼ ਰਣਨੀਤਕ ਸਾਂਝੇਦਾਰੀ ਦੇ ਵਿਭਿੰਨ ਖੇਤਰਾਂ 'ਤੇ ਪ੍ਰਗਤੀ ਦੀ ਸਮੀਖਿਆ ਕੀਤੀ।
ਉਨ੍ਹਾਂ ਨੇ ਖੇਤਰੀ ਅਤੇ ਆਲਮੀ ਮੁੱਦਿਆਂ 'ਤੇ ਭੀ ਵਿਚਾਰਾਂ ਦਾ ਅਦਾਨ-ਪ੍ਰਦਾਨ ਕੀਤਾ।
ਰੱਖਿਆ ਮੰਤਰਾਲਾ
ਆਰਡਨੈਂਸ ਫੈਕਟਰੀ ਬੋਰਡ ਨੇ ਕੋਵਿਡ-19 ਆਈਸੋਲੇਸ਼ਨ ਵਾਰਡਾਂ ਲਈ 285 ਬੈੱਡਾਂ ਦੀ ਵਿਵਸਥਾ ਕੀਤੀ
ਆਰਡਨੈਂਸ ਫੈਕਟਰੀ ਬੋਰਡ  ਨੇ ਕੋਰੋਨਾਵਾਇਰਸ  ਮਾਮਲਿਆਂ ਦੀਆਂ ਆਈਸੋਲੇਸ਼ਨ ਵਾਰਡਾਂ ਲਈ 285 ਬੈੱਡਾਂ ਦੀ ਵਿਵਸਥਾ ਕੀਤੀ ਹੈ। ਜਬਲਪੁਰ ਵਿਖੇ ਸਥਿਤ ਵਾਹਨ ਫੈਕਟਰੀ ਦੇ ਹਸਪਤਾਲਾਂ ਵਿੱਚ 40 ਬੈੱਡ, ਮੈਟਲ ਐਂਡ ਸਟੀਲ ਫੈਕਟਰੀ ਈਸ਼ਾਪੁਰ, ਗੰਨ ਐਂਡ ਸ਼ੈੱਲ ਫੈਕਟਰੀ ਕੋਸੀਪੁਰ, ਅਸਲਾ ਫੈਕਟਰੀ ਖੜਕੀ, ਆਰਡਨੈਂਸ ਫੈਕਟਰੀ ਕਾਨਪੁਰ, ਆਰਡਨੈਂਸ ਫੈਕਟਰੀ ਖਮਾਰੀਆ, ਆਰਡਨੈਂਸ ਫੈਕਟਰੀ ਅੰਬਾਝਰੀ ਵਿਖੇ 30-30 ਬੈੱਡ ਉਪਲੱਬਧ ਕਰਵਾਏ ਗਏ ਹਨ, ਜਦਕਿ ਆਰਡਨੈਂਸ ਫੈਕਟਰੀ ਅੰਬਰਨਾਥ ਵਿਖੇ 25 ਬੈੱਡ ਅਤੇ ਭਾਰੀ ਵਾਹਨ ਫੈਕਟਰੀ ਅਵਾਦੀ ਅਤੇ ਆਰਡਨੈਂਸ ਫੈਕਟਰੀ ਮੇਦਕ ਵਿਖੇ 20-20 ਬੈੱਡਾਂ ਦੀ ਵਿਵਸਥਾ ਕੀਤੀ ਗਈ ਹੈ।
ਕੈਬਨਿਟ ਸਕੱਤਰ ਦੀ ਅਗਵਾਈ ਵਿੱਚ ਕੱਲ੍ਹ ਹੋਈ ਬੈਠਕ ਵਿੱਚ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਨਿਰਦੇਸ਼ਾਂ ਅਨੁਸਾਰ ਆਰਡਨੈਂਸ ਫੈਕਟਰੀ ਬੋਰਡ ਦੇ ਹਸਪਤਾਲਾਂ ਵਿੱਚ ਅਲੱਗ ਵਾਰਡਾਂ ਲਈ ਇਨ੍ਹਾਂ ਬੈੱਡਾਂ ਦੀ ਵਿਵਸਥਾ ਆਰਡਨੈਂਸ ਫੈਕਟਰੀ ਬੋਰਡ ਦੇ ਚੇਅਰਮੈਨ ਦੁਆਰਾ ਕੀਤੀ ਗਈ ਹੈ। ਓਐੱਫਬੀ, ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਇੱਕ ਪਬਲਿਕ ਸੈਕਟਰ ਅਦਾਰੇ ਐੱਚਐੱਲਐੱਲ ਲਾਈਫਕੇਅਰ ਲਿਮਿਟਿਡ  ਦੇ ਪਾਇਲਟ ਆਰਡਰ ਅਨੁਸਾਰ ਵਿਅਕਤੀਗਤ ਸੁਰੱਖਿਆ ਉਪਕਰਣਾਂ ਅਤੇ ਫੇਸ ਮਾਸਕਾਂ ਦੇ ਉਤਪਾਦਨ ਦਾ ਵੀ ਯਤਨ ਕਰ ਰਿਹਾ ਹੈ।